b'\n_START_ARTICLE_\n\xc3\x89tretat\n_START_SECTION_\nKlifi\n_START_PARAGRAPH_\nEtretat je najbolj znan po svojih klifih, vklju\xc4\x8dno s tremi naravnimi oboki in koni\xc4\x8dasto "iglo". Te pe\xc4\x8dine in povezava z letovi\xc5\xa1\xc4\x8darskimi pla\xc5\xbeami, je privla\xc4\x8dila umetnike kot so bili Eug\xc3\xa8ne Boudin, Gustave Courbet in Claude Monet in so bile prikazane v romanu o Ars\xc3\xa8ne Lupinu Votla igla (L\'Aiguille creuse) Maurice Leblanca iz leta 1909._NEWLINE_Dva od treh znanih obokov Porte d\'Aval in Porte d\'amont sta vidna iz mesta. Manneporte je tretji in najve\xc4\x8dji in ga ni mogo\xc4\x8de videti iz mesta._NEWLINE_Skozi mesto poteka pohodni\xc5\xa1ka pot GR 21 skozi Normandijo, ki se za\xc4\x8dne v Le Havru, se vzpenja skozi parke do Montivilliers, nato sledi apnen\xc4\x8dastim klifom Pays de Caux in te\xc4\x8de do Le Treporta.\n_START_SECTION_\nBela ptica\n_START_PARAGRAPH_\nEtretat je znan kot zadnje mesto v Franciji, v katerem so leta 1927 videli dvokrilno letalo Bela ptica (L\'Oiseau Blanc). Francoska junaka prve svetovne vojne, Charles Nungesser in Fran\xc3\xa7ois Coli sta posku\xc5\xa1ala izvesti prvi neprekinjen let iz Pariza v New York, vendar sta po vzletu 8. maja 1927 izginila nekje nad Atlantikom. Velja za eno od velikih nepojasnjenih skrivnosti letalstva. Spomenik, ki je bil postavljen v Etretatu, je bil uni\xc4\x8den med drugo svetovno vojno, med nem\xc5\xa1ko okupacijo. Nov in vi\xc5\xa1ji spomenik je bil zgrajen leta 1963, skupaj z bli\xc5\xbenjim muzejem.\n_START_SECTION_\nGospodarstvo\n_START_PARAGRAPH_\nGospodarstvo Etretata sloni predvsem na turizmu, ki daje doma\xc4\x8dinom rasto\xc4\x8de tr\xc5\xbei\xc5\xa1\xc4\x8de. Samo mesto se postavlja kot \xc5\xa1tevilka ena med turisti\xc4\x8dnimi atrakcijami v Zgornji Normandiji in je med najbolj obiskanimi skupaj z benediktinsko destilarno in muzejem v F\xc3\xa9campu, stolnico v Rouenu in fundacijp Claude Moneta v Givernyju._NEWLINE_V osemnajstem in devetnajstem stoletju je bilo del ekonomije tudi se\xc5\xbeiganje alg na pla\xc5\xbeah. Bele oblak dima ob obali je mogo\xc4\x8de jasno videti v sliki Etretat George Innessa (1875, Wadsworth Athenaeum). Odkritje in pridobivanje joda iz minerala v \xc4\x8cilu pribli\xc5\xbeno istem \xc4\x8dasu, je v poznih 1870-ih industriji pridobivanja joda iz alg prinesla hud udarec. Vendar pa majhne koli\xc4\x8dine alg v severni Franciji \xc5\xa1e vedno obirajo za proizvodnjo sode, kalija in joda.\n_START_SECTION_\nPomembni ljudje\n_START_PARAGRAPH_\nV Etretatu se je rodil Elie Hal\xc3\xa9vy (1870-1937), filozof in zgodovinar._NEWLINE_Guy de Maupassant (1850-1893) je pre\xc5\xbeivel ve\xc4\x8dino svojega otro\xc5\xa1tva v Etretatu, na Les Verguies. Leta 1882 je napisal kratko zgodbo za Le gaulois z naslovom Angle\xc5\xbe iz Etretata (L\'Anglais d\'Etretat), ki temelji na sre\xc4\x8danju iz leta 1868 gosta G.E.J. Powella z angle\xc5\xa1kim pesnikom Algernon Charles Swinburneom, katerega je re\xc5\xa1il pred utopitvijo. Dehidrirano \xc4\x8dlove\xc5\xa1ko roko prikazano na eni od miz je kasneje pridobil Maupassant in z njo okrasil svoje pari\xc5\xa1ko stanovanje; to ga je navdihnilo za kratko zgodbo La Main \xc3\x89corch\xc3\xa9e. _NEWLINE_Leta 1883 je zgradil svojo hi\xc5\xa1o v Etretatu, "La Guillette", v mediteranskem slogu v "Le Grand Val", sedaj preimenovana v Rue Guy-de-Maupassant. _NEWLINE_Jean-Baptiste Faure (1830-1914), veliki francoski operni bariton, katerega kariera je bila osredoto\xc4\x8dena na Pariz in London, je imel prav tako v lasti vilo v \xc3\x89tretatu. Kot prijatelj umetnika \xc3\x89douarda Maneta in pronicljiv zbiralec umetnosti, je Faure naslikal amaterske slike o lokalnem okolju, tudi iz razgledne pe\xc4\x8dine.'